रक्षा क्षेत्र में ‘ आत्मनिर्भरता ’ को अर्जित करने के लिये रक्षा मंत्रालय द्वारा उठाये गये कदमों का उल्लेख करते हुये श्री राजनाथ सिंह ने कहा कि 310 वस्तुओं की तीन सकारात्मक स्वदेशीकरण सूची का जारी होना तथा राष्ट्र की विकास गाथा में निजी सेक्टर को सम्मिलित होने के लिये प्रोत्साहित करना इस बात का प्रमाण है कि सरकार संकल्पित है कि सशस्त्र बलों को स्वदेश में विकसित उत्कृष्ट हथियार/प्लेटफार्म मिलें तथा उन्हें समस्त भावी चुनौतियों का मुकाबला करने के लिये लैस किया जा सके।